**projektas**

**reg. Nr. T-276**

**2.4. darbotvarkės klausimas**

**Pasvalio rajono savivaldybės taryba**

|  |
| --- |
| sprendimas |
| **dėl žemės sklypo (kad. Nr. 6775/0002:141), esančio pasvalio r. sav., pasvalio apyl. sen., vytartų k., pagrindinės žemės naudojimo paskirties ir būdo pakeitimo**  |

|  |  |  |
| --- | --- | --- |
| 2021 m. gruodžio d.  | Nr. | T1- |
| Pasvalys |

Vadovaudamasi Lietuvos Respublikos vietos savivaldos įstatymo 16 straipsnio 3 dalies 81 punktu, Lietuvos Respublikos žemės įstatymo 24 straipsnio 1 dalimi, Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo, patvirtinto Lietuvos Respublikos Vyriausybės 1999 m. rugsėjo 29 d. nutarimu Nr. 1073 „Dėl Pagrindinės žemės naudojimo paskirties ir būdo nustatymo ir keitimo tvarkos bei sąlygų aprašo patvirtinimo“ (Lietuvos Respublikos Vyriausybės 2014 m. sausio 15 d. nutarimo Nr. 44 redakcija) (su visais aktualiais pakeitimais), 10 ir 17 punktais, Pasvalio rajono savivaldybės teritorijos bendruoju planu, patvirtintu Pasvalio rajono savivaldybės tarybos 2008 m. kovo 26 d. sprendimu Nr. T1-47 „Dėl Pasvalio rajono savivaldybės teritorijos bendrojo plano patvirtinimo“ (Pasvalio rajono savivaldybės tarybos 2021 m. vasario 24 d. sprendimo Nr. T1-21 redakcija), atsižvelgdama į uždarosios akcinės bendrovės „Mėlynasis bazilikas“ 2021 m. gruodžio 8 d. prašymą Nr. ARS-J-1363, Pasvalio rajono savivaldybės taryba nusprendžia:

1. Pakeisti žemės sklypo (kad. Nr. 6775/0002:141, esama pagrindinė žemės naudojimo paskirtis – žemės ūkio, naudojimo būdas – nenustatyta), esančio Pasvalio r. sav., Pasvalio apyl. sen., Vytartų k., pagrindinę žemės naudojimo paskirtį į kita, nustatant naudojimo būdą – susisiekimo ir inžinerinių komunikacijų aptarnavimo objektų teritorijos.

 2.Pavesti Vietinio ūkio ir plėtros skyriaus vyriausiajai specialistei (Savivaldybės vyriausiajai architektei) Zinai Masilionytei sprendimo vykdymo kontrolę.

3. Nustatyti, kad šis sprendimas skelbiamas Teisės aktų registre, Pasvalio rajono savivaldybės interneto tinklalapyje www.pasvalys.lt, Lietuvos Respublikos teritorijų planavimo dokumentų rengimo ir teritorijų planavimo proceso valstybinės priežiūros informacinėje sistemoje.

Sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė

Vietinio ūkio ir plėtros skyriaus teritorijų planavimo specialistas

Kęstutis Klivečka,

tel. 8 686 71 417, el. p. k.klivecka@pasvalys.lt

2021-12-09

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**dėl žemės sklypo (kad. Nr. 6775/0002:141), esančio pasvalio r. sav., pasvalio apyl. sen., vytartų k., pagrindinės žemės naudojimo paskirties ir būdo pakeitimo**

Pasvalys

2021 m. gruodžio 9 d.

1. **Sprendimo projekto rengimo pagrindas**.

2021 m. gruodžio 8 d. UAB „Mėlynasis bazilikas“ prašymas Nr. ARS-J-1363.

1. **Sprendimo projekto tikslai ir uždaviniai**.

Pakeisti sklypo pagrindinę žemės naudojimo paskirtį iš žemės ūkio į kita paskirtis, nustatant naudojimo būdą – susisiekimo ir inžinerinių komunikacijų aptarnavimo objektų teritorijos.

Planuojama įrengti dujų priėmimo iš autotransporto įrangą, dujų filtrus ir apskaitos prietaisus, valdymo ir duomenų perdavimo automatikos įrangą, elektros transformatorinę, biodujų uždaromosios armatūros mazgą ir kitą technologinę įrangą, privažiavimo kelią, autotransporto apsisukimo aikštelę. Projektinis biometano kiekis – viena autocisterna per 2–3 paras.

**3. Kokios siūlomos naujos teisinio reguliavimo nuostatos ir kokių rezultatų laukiama.**

 Magistralinis dujotiekis bus papildomas biodujomis (atsinaujinančių išteklių energija).

**4.** **Skaičiavimai, išlaidų sąmatos, finansavimo šaltiniai.**

Nebus.

**5. Numatomo teisinio reguliavimo poveikio vertinimo rezultata, galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenumatoma.

**6. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nereikia.

**7. Sprendimo projekto antikorupcinis vertinimas.**

**8. Sprendimo projekto iniciatoriai ir asmuo atsakingas už sprendimo vykdymo kontrolę.**

Iniciatorius UAB „Mėlynasis bazilikas“, atsakingas asmuo už sprendimo vykdymo kontrolę Vietinio ūkio ir plėtros skyriaus vyriausioji specialistė (Savivaldybės vyriausioji architektė) Zina Masilionytė.

Vietinio ūkio ir plėtros skyriaus

teritorijų planavimo specialistas Kęstutis Klivečka